પરંતુ આ બાજીનાં પાનાં સહેજ આંખોથી દૂર રાખીને જોઈએ તો દેખાશે જગતનો, પૃથ્વીનો, માનવજાતનો વિધ્વંસ અને સૃષ્ટિની તારાજી–જેની સામે ગ્રેટા થુનબર્ગ નામે એક ષોડશી સ્વિડિશ કન્યાએ એક વરસથી જેહાદ મચાવી છે જગતના ‘જૂઠા, ભમરાળા રાજપુરુષો’ની સામે, જે દારૂડિયા મા-બાપની જેમ પૃથ્વીની સંપત્તિનો હુરિયો બોલાવી પોતાની પાછળની સંતતિનું શું થશે તેની પરવા કર્યા વિના આર્થિક વિકાસની કપટભરી આરસીથી જનતાને ઘેનમાં રાખીને સત્તાને શેરડીના સાંઠાની જેમ ચૂસી રહ્યા છે.